Jõudmaks iseendas selgusele, kolis Alice 24. jaanuaril omaette elama ning kesksuveks oli selge, et tagasi ta ei tule. 5. augustist olen taas ametlikult vallaline. Peeter Karl elas (ja elab praegugi) üle nädala vaheldumisi ema ja isa juures, olles kujunenud olukorras käitunud tõelise hakkamasaajana. Kahju muidugi, et me Alice'iga ei  suutnud perena jätkata, aga kõigest hoolimata on mul siiralt hea meel, et poisil on jätkuvalt ja reaalselt olemas mõlemad vanemad, ning et me Alice'iga oleme sõpradeks jäänud.